1. viza (beluga), ami egy ami a tokfélék családjába tartozó nagytestű tengeri hal, legnagyobb példányainak tömege elérte a három mázsát, hosszuk meghaladta a 6-7 m-t. A vizák tavaszi vándorlásának oka az ívás, az őszinek a telelés volt.

Miután a Dunán zsilipek épültek, a vizák eltűntek a folyókból.

1. A hagyományos halászat két formája:
2. a rétek, lápok és az árterületek kishalászata, amely kapcsolatban állt a pákász életmóddal,
3. a nagyvizek halászata, amelyben a halászcéhek, a szervezett halászati formák játszottak meghatározó szerepet.
	1. kézzel való halászat:

A kézzel történő halászat a halászat legősibb és legegyszerűbb formája, amelynek során az árral szemben úszó halat kézzel, a kopoltyújánál fogva rántották ki a vízből.

Ez a legegyszerűbb halfogási mód, amelyhez nagy tapasztalatra, a halak természetének ismeretére volt szükség. A Duna és a Tisza kiöntéseiben a csukát, a Székelyföld patakjaiban a pisztrángot halászták ezzel a módszerrel.

Az Alföldön a kézzel való halászat egyik módja az volt, hogy a pásztorok a sekély vizet lovakkal meggázoltatták, és a sáros, iszapos vízben a felszínre levegőért felbukkanó halakat kézzel szedték össze.

* 1. mérgező halászat:

Az erdélyi hegyi patakokban egykor a mérgező halászattal is éltek, amikor az ökörfarkkórót és a kutyatejfüvet kövek között összemorzsolták, majd a vízbe szórták. Az elkábult halak a víz felszínére vetődtek, és így a halászok könnyedén összeszedhették őket.

* 1. hurokkal való halfogás:

1,5-2 méteres nyél végére a halászok hurkot kötöttek erős zsinórból, lószőrből vagy növényi indából, majd ezt a hurkot a vízben mozdulatlanul lebegő, zsákmányára leső csuka fejére óvatosan ráhúztak, és a nyelet megrántva a hurokba szorult halat kivetették a partra.

1. Hogyan történt a vizafogás a Dunán?

A vizafogásnak több módját és eszköze is ismert volt. Az egyik úgy történt, hogy egy sekélyebb folyószakaszt keresztben elrekesztettek a mederbe sűrűn vert cölöpökkel. Ezeket két sorban, egymástól 50 - 100 m távolságban helyezték el. Az alulsó kerítésen tág nyílást hagytak, majd hangos zajkeltéssel, esetleg ágyúzással riasztották ki a rejtekhelyeikről a vizákat, mintegy beterelve őket a rekesztékbe, ahol csónakokról szigonnyal, nagyméretű vizahorgokkal fogták ki a halakat. A rekesztéses halfogásnak varsával kombinált változatát is alkalmazták. Ennél a kerítés nyílásán át menekülő halakat nagyméretű vesszővarsa ejtette fogságba. A zsákmány kihúzásához gyakran vágóhorgokat is alkalmaztak.

Emellett horoggal is halászták a vizát, úgy, hogy egy, a folyón keresztben kifeszített kötélre többágú horgokat erősítettek.

5.

rekesztőhalászat:

a folyókon, gyors sodrású patakon a víz folyására merőlegesen vagy V alakban kőből, gerendákból, cölöpökből vagy karókból kerítést emeltek, amivel a halakat csapdába terelték. A folyó egyes alkalmas szakaszain elrekesztették a vizet, és nagyméretű varsákkal vagy csónakokból hálóval, szigonnyal ejtették el a zsákmányt. A halászat befejezése után elbontották az akadályt.

kerítőhalászat:

A nagyobb folyókon, tavakon kerítő halászatot folytattak, vagyis nagyméretű hálóval elkerítették a víz egy részét, így jutottak a zsákmányhoz. Legkisebb eszköze a kétközháló.

Állandó halászhelyeit számon tartották, ezeket a „tanya” névvel illették. Ilyen értelemben a tanya szó okleveleinkben már a 13. század eleje óta előfordul. Ezeket a tanyákat régebben a király adományozta, és saját nevük volt.

halfogás vejszével:

A vejsze nádból vagy vesszőből font változatos formájú útvesztő, amit a halak vonulásának irányában helyeznek el, az ebben eltévedt zsákmányt pedig szákkal merítették ki. Más néven „vész”.

Egyik része a kürtő, azaz a halfogó szerkezet, valamint a lésza, amely a kürtőbe terelő falazatot képezte. A vejszét a vízbe helyezték, és amikor a hal beleütközött a lészába, a nádfalazat mellett átjárót keresve haladt tovább, miközben eljutott a vese alakú kürtő egyre szűkülő nyílásához, amelyen becsúszva fogva maradt.

6.Öregháló használata

A nagyháló vagy öregháló egy, olykor 100-120 m hosszúságú háló volt, amelyet a két végénél fogva két csónakkal húztak a víz folyásával szemben. Ezzel 4-12 halász dolgozott, a halászcsoportot bokornak vagy kötésnek nevezték.

A háló felső szélére fából, gyékényből, parafából könnyű úszókat, alulra pedig kő- vagy ólomnehezékeket akasztottak egymáshoz sűrűn, hogy húzáskor a háló falszerűen feszüljön meg. Amikor megfelelő mennyiségű hal ütközött a hálónak, egymás felé evezve a partra húzták a zsákmánnyal teli hálót. Tavi halászatnál az összehúzott hálót az egyik csónakba emelték, illetve a haltartó csónakba borították belőle a halat. Az öregháló nagyobb változata a gyalom.

7. bokrok:

A nagyhalászattal foglakozók kisebb-nagyobb létszámú ún. bokrokat alkottak. Az egy bokorban dolgozó emberek a nagyhálóhoz társultak a kialakult szokásjog és szabályok szerint. Ez alapján osztoztak a zsákmányon is. Egy-egy bokrot 4-12 ember alkotott, vezetője a bokorgazda, helyettese az elsőlegény vagy vicemester volt. A tagság mesterekre, legényekre és inasokra oszlott. A nagyobb szakértelmet igénylő munkát a mesterek végezték, akik irányították a legényeket és az inasokat. A bokorszervezet különösen a balatoni halászok körében volt elterjedt. A tihanyi halászbokrok egyik tagja: hegyenjáró, aki magaslatokról figyelte a víztükröt, hogy merre jelentek meg tömegesen a halak. Ezután jelt adott, majd karjelzésekkel irányította a halászokat.

8. Mikor kellett kötni a halászhálót?

A széles körben elterjedt hiedelem szerint a hálót holdtöltekor kell kötni, hogy jobban megteljék hallal. Néhol úgy tartották, hogy a hálókötést Luca napjától karácsonyig kell elvégezni.

9. Csalafinta eszközök:

hegyes végű hajítófa, parittya, hurkok

A hurkokhoz drótot, lószőrt vagy zsinórt használtak.

A madarak számára a deszkán elhelyezett hurkokra magokat szórtak, hogy odacsalogassák őket és beleakadjanak a hurokba. Kisebb vadak számára készült a rántós hurok, amelyet egy hajlékony vesszőhöz erősítettek és kipeckeltek. Ha az állat véletlenül meglökte a pecket, nyakánál fogva fennakadt a hurokban.

10. foknak nevezték a folyót kísérő hátakon (övzátonyokon) keletkezett kiszakadásokat, a magas partokat megszakító nyílásokat, amelyeken át a folyó árvize az anyamederből az ártérre kilépett, majd a környező laposokat az ereken keresztül - "alulról felfelé" - feltöltve, apadáskor ugyanezeken a nyílásokon át visszaáramlott, legalábbis részben a folyóba. A fokok tehát az ártér gazdasági hasznosítása érdekében kialakított vízfolyások, melyek a vizet két irányba vezetik; áradáskor az ártér mélye, apadáskor a folyó medre felé.

11.

A fokgazdálkodás az ősi ártéri gazdálkodás alapja. A fok jelentéséhez szorosan hozzátartozik a létrehozott rés, mesterséges vagy természetes bevágás, árok funkciója, célja is. Ez egy önfenntartó gazdálkodási mód, amely az ember és a természet harmonikus együttélésén alapul.

Lényege, hogy az árvíz kezelésére a természetes folyó menti gátakat és az elhagyott folyómedreket használták fel. A fokokon keresztül töltötték fel az árteret halászat, legeltetés, öntözés, halászat (halbölcső, természetes ívóhely) céljából, illetve, innen vezették vissza a stagnáló vizet apadáskor a folyó medrébe. Halastavak létrehozására is alkalmas volt a vízmennyiség.

A fokgazdálkodásnak köszönhetően nagyobb termést hoztak a gyümölcsösök (lekvár, befőtt, pálinkakészítés), gyarapodtak az erdők. Jótékony hatást gyakorolt az állattenyésztésre (szarvasmarha, juh, bőr, gyapjú, tej). A víz malmokat működtetett, alapanyagokat biztosított a házépítés, a kézművesség számára, lehetővé tette az önellátást.